Diari Oficial de la Generalitat Valenciana


Sumari del DOGV 8407, del 22-10-2018 (2018/9694)

RESOLUCIÓ de 17 d'octubre de 2018, de la Presidència de la Generalitat, per la qual es modifica la data límit d'execució i pagament dels projectes locals d'actuació previstos en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana, de foment de la mobilitat urbana sostenible susceptibles de cofinançament pel PO FEDER de la Comunitat Valenciana 2014-2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8407

Data del DOGV
:   22-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9694


Data del document
:   17-10-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * administració local

RESOLUCIÓ de 17 d'octubre de 2018, de la Presidència de la Generalitat, per la qual es modifica la data límit d'execució i pagament dels projectes locals d'actuació previstos en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana, de foment de la mobilitat urbana sostenible susceptibles de cofinançament pel PO FEDER de la Comunitat Valenciana 2014-2020. [2018/9694]  
  
Antecedents de fet  
Primer. Mitjançant el Decret 19/2017, de 26 d'octubre, del president de la Generalitat s'aproven les bases reguladores per a subvencionar projectes locals d'actuació dels municipis de la Comunitat Valenciana susceptibles de cofinançament pel PO FEDER de la Comunitat Valenciana 2014-2020.  
Segon. En data 23 de novembre de 2017 es va publicar en el Diari Oficial de la Generalitat Valenciana número 8176 la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana de foment de la mobilitat urbana sostenible, susceptibles de cofinançament pel PO FEDER de la Comunitat Valenciana 2014-2020.  
Tercer. La resolució de convocatòria esmentada, en l'apartat onze, disposa que «Els projectes locals d'actuació hauran d'estar executats i pagats pels municipis beneficiaris amb data màxima de 30 d'abril de 2019.»  
Quart. Atesa l'envergadura dels projectes locals d'actuació, dirigits al foment de la mobilitat urbana sostenible, i la realització d'altres tràmits exigits per les disposicions vigents en els quals conflueixen diferents òrgans autonòmics sectorials, es preveu la impossibilitat de complir el termini assenyalat.  
Tot això fa necessari ampliar el termini màxim per a l'execució i pagament dels projectes corresponents per part de les entitats locals beneficiàries, de conformitat amb el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques.  
  
Fonaments de dret  
Primer. D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques «L'Administració, llevat de precepte en contrari, podrà concedir d'ofici o a petició de les persones interessades una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat a les persones interessades.»  
Segon. En aquest cas, l'Administració procedeix a acordar d'ofici l'ampliació del termini de presentació dels projectes locals d'actuació, valorant les circumstàncies concurrents i tenint en compte que, amb aquesta demora, no es perjudiquen drets de tercers.  
  
Vist que concorren les raons que motiven la present resolució, segons exigeix l'article 35.1.e de l'esmentada Llei del procediment administratiu comú de les administracions públiques, i que condueixen a acordar d'ofici l'ampliació del termini per a complir els tràmits indicats.  
Tercer. Per tot això, a la vista dels preceptes anteriorment exposats, i de conformitat amb la competència atribuïda a aquesta direcció general per la disposició addicional segona del Decret 19/2017, de 26 d'octubre, del president de la Generalitat, pel qual s'aproven les bases reguladores per a subvencionar projectes locals d'actuació dels municipis de la Comunitat Valenciana susceptibles de cofinançament pel PO FEDER de la Comunitat Valenciana 2014-2020, i per la Resolució de 12 de febrer de 2016 (DOGV 7722, 17.02.2016), del president de la Generalitat, per la qual es deleguen determinades atribucions en diferents òrgans de l'Administració de la Generalitat, resolc:  
  
Primer  
Modificar la data assenyalada en l'apartat onze de la resolució de convocatòria esmentada, que en conseqüència quedarà de la manera següent:  
«Els projectes locals d'actuació hauran d'estar executats i pagats pels municipis beneficiaris, com a màxim, en data 15 de novembre de 2019».  
  
Segon  
Ordenar la notificació de la present resolució a les persones interessades, de conformitat amb el que es disposa en l'apartat seté de la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de foment de la mobilitat urbana sostenible.  
  
Tercer  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
Contra la present resolució no es pot interposar cap recurs, de conformitat amb el que s'estableix en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 d'octubre de 2018.- El president, p. d. (R 12.02.2016; DOGV 7722, 17.02.2016), el director general d'Administració Local: Antoni Such Botella.